เวลาในประเทศอินโดนีเซีย

หมู่เกาะอินโดนีเซียในทางภูมิศาสตร์กินขอบเขตถึง 4 เขตเวลา ตั้งแต่ UTC+06:00 ในจังหวัดอาเจะฮ์ถึง UTC+09:00 ในจังหวัดปาปัว อย่างไรก็ตาม รัฐบาลอินโดนีเซียยอมรับเพียง 3 เขตเวลาในดินแดนของตน ดังนี้:
เวลาอินโดนีเซียตะวันตก (WIB) — เร็วกว่าเวลาสากลเชิงพิกัด 7 ชั่วโมง (UTC+07:00);
เวลาอินโดนีเซียกลาง (WITA) — เร็วกว่าเวลาสากลเชิงพิกัด 8 ชั่วโมง (UTC+08:00);
เวลาอินโดนีเซียตะวันออก (WIT) — เร็วกว่าเวลาสากลเชิงพิกัด 9 ชั่วโมง (UTC+09:00)
ขอบเขตของเขตเวลาตะวันตกกับกลางเป็นเส้นทางระหว่างเกาะชวากับเกาะบาหลีผ่านชายแดนจังหวัดบนเกาะกาลีมันตันตะวันตกกับกลาง ส่วนขอบเขตเวลากลางกับตะวันออกเป็นเส้นทางจากปลายตะวันออกของเกาะติมอร์ถึงปลายตะวันออกของเกาะซูลาเวซี

การใช้งานในปัจจุบัน
อินโดนีเซียแบ่งออกเป็น 3 เขตเวลา ดังนี้:
 ชื่อเขตเวลาชื่อในภาษาอินโดนีเซียเวลาปัจจุบันและอักษรย่อออฟเซตเวลาสากลเชิงพิกัดออฟเซตWIBครอบคลุมพื้นที่ประชากร เวลาอินโดนีเซียตะวันตกWaktu Indonesia BaratUTC+07:00WIB+/-0hเกาะสุมาตรา (จังหวัดอาเจะฮ์, จังหวัดเบิงกูลู, จังหวัดจัมบี, จังหวัดลัมปุง, จังหวัดสุมาตราเหนือ, จังหวัดรีเยา, จังหวัดสุมาตราใต้ และจังหวัดสุมาตราตะวันตก), หมู่เกาะรีเยา, หมู่เกาะบังกาเบอลีตุง, เกาะชวา (จังหวัดบันเติน, จาการ์ตา, จังหวัดชวาตะวันตก, จังหวัดชวากลาง, เขตพิเศษยกยาการ์ตา และจังหวัดชวาตะวันตก), จังหวัดกาลีมันตันตะวันตกและจังหวัดกาลีมันตันกลาง218,212,832 เวลาอินโดนีเซียกลางWaktu Indonesia TengahUTC+08:00WIB+1hจังหวัดกาลีมันตันใต้, จังหวัดกาลีมันตันตะวันออก, จังหวัดกาลีมันตันเหนือ, นูซันตารา, เกาะซูลาเวซี (จังหวัดซูลาเวซีเหนือ, โก-รนตาโล จังหวัดซูลาเวซีกลาง, จังหวัดซูลาเวซีตะวันตก, จังหวัดซูลาเวซีใต้ และจังหวัดซูลาเวซีตะวันออกเฉียงใต้), เกาะบาหลี, จังหวัดนูซาเติงการาตะวันตก และจังหวัดนูซาเติงการาตะวันออก43,401,450 เวลาอินโดนีเซียตะวันออกWaktu Indonesia TimurUTC+09:00WIB+2hจังหวัดมาลูกู, จังหวัดมาลูกูเหนือ, จังหวัดปาปัวกลาง, จังหวัดปาปัวที่สูง, จังหวัดปาปัวใต้, จังหวัดปาปัวตะวันตกเฉียงใต้, จังหวัดปาปัวตะวันตก และจังหวัดปาปัว8,569,635

เขตเวลาเหล่านี้ใช้งานตั้งแต่วันที่ 1 มกราคม ค.ศ. 1988

เขตเวลาในอดีต
ช่วงแรก
ระเบียบเวลาเริ่มใช้ครั้งแรกใน ค.ศ. 1908 ตามคำขอของบริษัทรถไฟดัตช์ Staatsspoorwegen ที่เกาะชวาในสมัยหมู่เกาะอินเดียตะวันออกของเนเธอร์แลนด์ เวลาในจังหวัดชวากลางช้ากว่าบาตาเวีย เมืองหลวงที่ใช้เวลา GMT +7 ถึง 12 นาที ระเบียบนี้มีผลในวันที่ 1 พฤษภาคม ค.ศ. 1908 ใช้เฉพาะบนเกาะชวาและเกาะมาดูรา ส่วนเวลาบนหมู่เกาะอื่นยังไม่ได้รับการจัดระเบียบ

สิบปีต่อมาในวันที่ 22 กุมภาพันธ์ ค.ศ. 1918 มีการจัดตั้งเวลาที่ปาดัง เกาะสุมาตรา ให้เร็วกว่าจังหวัดชวากลาง 39 นาที ในขณะที่เวลาในปาเล็มบังตั้งให้เร็วกว่าเวลามาตรฐานกรีนิช 8 ชั่วโมง 20 นาที จากนั้น ในวันที่ 1 มกราคม ค.ศ. 1924 เวลาในสถานที่เหล่านี้มีการจัดระเบียบไว้ ดังนี้:
 สถานที่  เวลา จังหวัดชวากลาง GMT +7:20 Tapanoeli Residency ชวากลาง -45 นาที ปาดัง ชวากลาง -7 นาที เกาะบาหลีและเกาะลมบก ชวากลาง +22 นาที มากัซซาร์ ชวากลาง +38 นาที

เขตเวลามาตรฐาน
ใน ค.ศ. 1932 รัฐบาลอาณานิคมดัตช์ได้แบ่งอาณานิคมทั้งหมดออกเป็น 6 เขตเวลา โดยห่างกัน 30 นาที ผ่าน Governments Besluit ลงวันที่ 27 กรกฎาคม ซึ่งตีพิมพ์ใน Staatsblad หมายเลข 412 แบ่งได้ดังนี้::
เขตเวลาในภาษาดัตช์ออฟเซตเวลาสากลเชิงพิกัดสถานที่เวลาสุมาตราเหนือNord-Sumatra tijdUTC+06:30อาเจะฮ์, ปาดัง และเมดันเวลาสุมาตราใต้Zuid-Sumatra tijdUTC+07:00จังหวัดเบิงกูลู, ปาเล็มบัง และจังหวัดลัมปุงเวลาชวาJava tijdUTC+07:30เกาะชวา, เกาะบาหลี, เกาะมาดูรา และกาลีมันตันเวลาเซเลบีสCelebes tijdUTC+08:00เกาะซูลาเวซีและหมู่เกาะซุนดาน้อยเวลาโมลุกกะMolukken tijdUTC+08:30เตอร์นาเต, นัมเลอา, เกาะอัมบน และหมู่เกาะบันดาเวลานิวกินีNieuw-Guinea tijdUTC+09:00อีเรียนตะวันตก ใช้ในวันที่ 1 พฤศจิกายน ค.ศ. 1932 ถึง 31 สิงหาคม ค.ศ. 1944เวลาดัตช์นิวกินีNederlandse Nieuw-Guinea tijdUTC+09:30อีเรียนตะวันตก ในเวลานั้นมีชื่อว่านิวกินีของเนเธอร์แลนด์ ใช้ในวันที่ 1 กันยายน ค.ศ. 1944 ถึง 31 ธันวาคม ค.ศ. 1963

ในช่วงการยึดครองหมู่เกาะอินเดียตะวันออกของเนเธอร์แลนด์ของญี่ปุ่นในวันที่ 27 มีนาคม ค.ศ. 1942 ถึง 24 กันยายน ค.ศ. 1945 อินโดนีเซียฝั่งตะวันตกและกลางใช้เวลามาตรฐานญี่ปุ่น (JST) (UTC+09:00) เพื่อประสิทธิภาพของการปฏิบัติการทางทหารของญี่ปุ่นในอินโดนีเซีย

เขตเวลาหลังเอกราช
เมื่อดัตช์กลับมาปกครองใน ค.ศ. 1945 ทางรัฐบาลจึงกำหนดเขตเวลา 3 แห่งใหม่ (GMT +6, +7 และ +8) โดยเพิ่มเขตเวลา GMT +9 สำหรับนิวกินีของเนเธอร์แลนด์ หลังเนเธอร์แลนด์ให้การยอมรับความเป็นอธิปไตยของอินโดนีเซีย ข้อบังคับของประธานาธิบดีมีผลบังคับใช้อีกครั้งในวันที่ 1 พฤษภาคม ค.ศ. 1950 โดยแบ่งประเทศออกเป็น 6 เขตเวลาที่ห่างกันครึ่งชั่วโมง จากนั้นในวันที่ 1 มกราคม ค.ศ. 1964 คำสั่งประธานาธิบดีอีกฉบับมีผลบังคับใช้ โดยกำหนดให้ระบบปัจจุบันมี 3 เขตเวลา การเปลี่ยนแปลงครั้งสุดท้ายเกิดในวันที่ 1 มกราคม ค.ศ. 1988 เมื่อเกาะบาหลีถูกย้ายเขตเวลาจากเขตเวลาอินโดนีเซียตะวันตกไปยังเขตเวลาอินโดนีเซียกลาง และจังหวัดกาลีมันตันตะวันตกกับกลางย้ายจากเวลาอินโดนีเซียกลางไปยังเวลาอินโดนีเซียตะวันตก

ข้อเสนอเขตเวลาเดียว
ณ วันที่ 12 มีนาคม ค.ศ. 2012 ฮัตตา ราจาซา รัฐมนตรีประสานงานเศรษฐกิจ กล่าวว่า: "จากการวิจัยพบว่า ด้วยเขตเวลาเดียวทำให้ประเทศสามารถลดค่าใช้จ่ายได้หลายล้านล้านรูปียะฮ์" สองเดือนต่อมา เดอะจาการ์ตาโพสต์ รายงานว่าอาจจะเริ่มมีการใช้งานเขตเวลาเดียวด้วย UTC+08:00 ในวันที่ 28 ตุลาคม ค.ศ. 2012 อย่างไรก็ตาม จาการ์ตาโกลบรายงานในเดือนสิงหาคมว่าแผนนี้ถูกหยุดไว้ชั่วคราว คณะกรรมการพัฒนาเศรษฐกิจอินโดนีเซีย (KP3EI) อ้างว่าต้องใช้เวลาอย่างน้อย 3 เดือนในการสื่อสารและวางแผนสำหรับการเปลี่ยนแปลง ทำให้เหตุการณ์จะเกิดขึ้นใน ค.ศ. 2013
จากนั้นในเดือนมกราคม ค.ศ. 2013 รัฐมนตรีช่วยว่าการกระทรวงกล่าวว่าแนวคิดนี้ถูกล้มเลิกไปหลังจากพลาดวันที่เป้าหมายไปสองวัน: 17 สิงหาคม (วันประกาศเอกราช) และ 28 ตุลาคม ค.ศ. 2012 (วันซุมปะฮ์เปอมูดา) ต่อมาในปีนั้น ฮัตตาอ้างว่าแผนนี้ไม่ได้ถูกละทิ้ง แม้ว่าจะไม่มีกำหนดเส้นตายสำหรับการดำเนินการก็ตาม

ฐานข้อมูลเขตเวลาองค์การกำหนดหมายเลขอินเทอร์เน็ต
ฐานข้อมูลเขตเวลาองค์การกำหนดหมายเลขอินเทอร์เน็ตในไฟล์ zone.tab สำหรับอินโดนีเซีย แบ่งออกเป็น 4 เขต
เอเชีย/จาการ์ตา
เอเชีย/ปนเตียนัก
เอเชีย/มากัซซาร์
เอเชีย/จายาปูรา

อ้างอิง

ข้อมูล

แหล่งข้อมูลอื่น
เวลาในประเทศอินโดนีเซีย 
http://www.timetableimages.com/ttimages/kni41.htm


หมวดหมู่:เวลาในเอเชียตะวันออกเฉียงใต้